**Groeigroepe – Sondag 18 April 2021: Tema:** **Sabbats-vreugde!**

Beste Groepleier,

1. Onthou om die **konsultasie opsomming** met jou groep te bespreek indien julle dit nog nie gedoen het nie. Gee gerus vir ons terugvoering oor julle gesprekke en stuur dit aan Ilse by groei@luxmundi.org.za teen Donderdag 22 April. Seënwense vir julle groep en vir die week.
2. Ons is tans in die **gebedstyd tot Pinkster:** ons bid ernstig vir die gemeente vir ’n vars nuwe werk van God se Gees vir die gemeente vir nuwe toewyding om Jesus te volg en deelname om ’n verskil te maak in die gemeenskap. (Die gebedsriglyne word aangeheg.)

Seënwense en groete.

Frikkie

**1. WELKOM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 10 min**

1. Deel met mekaar hoe julle die **afgelope kwartaal beleef** het en hoe dit met julle gaan.
2. Deel hoe julle **God se sorg en teenwoordigheid** in julle lewe in hierdie tyd beleef het.

**2. AANBIDDING/GEBEDSMOMENT\_\_\_\_\_\_\_\_\_\_\_\_\_\_\_ 6-10 min**

1. **Praat met die Here** oor wat julle gedeel het.
2. **Wy** julleself en dra die groep se saamwees aan die Here op
3. Die gemeente is in ’n **gebedstyd tot pinkster**. Ek heg die **riglyne** daarvoor aan. Neem asb tyd om vir die gemeente in te tree in hierdie tyd as groeigroep en in julle persoonlike lewe. (Dit help baie as mens so in groepies van 2-3 saambid: kies versoeke uit die riglyne wat jou aanspreek of deel dit bloot in.)

**3. WOORD \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 40 min**

1. Hoe het julle die **intensiteit en spoed** waarmee ons leef, die afgelope kwartaal beleef?

Is julle programme rustiger of voller of meer of minder intens?

1. Wat se **effek** het dit op julle **menswees en verhoudinge**?
2. Wat se **effek** het dit op julle **tye saam met God**, tye saam met **gesins/familielede**, aktiewe **betrokkenheid en deelname** aan die gemeente se aktiwiteit, **uitreik** na **ander mense** in nood?
3. Bespreek die **konsultasie-opsomming** indien julle dit nog nie gedoen het nie. (aangeheg) Hoe kan dit ons help om met **fokus** te leef as gemeente?
4. **Luister na die Woord:**

**Markus 2:23-3:1-6 – Sabbats-vreugde: Jesus is Here oor die Sabbat!**

1. Wat **tref julle** by die lees van die gedeelte?
2. Wat is volgens julle mening die verskil tussen **wettiese godsdiens en egte godsdiens** volgens hierdie gedeelte?
3. Mens kan so **fokus op wat mens nie moet doen nie**, dat mens die vryheid wat Jesus bring mis. Deel van geleenthede waar julle die beleef het en mee te doen gehad het.
4. **Jesus is die Here** en Hy maak ons **vry:** gesels daaroor...

Vry van wettiese godsdiens: moets en moenies v23-24

Vry om werklik te leef v27-28

Vry om te dien en ’n verskil te maak: 3:4-5

1. Wat is die **verskil** tussen ’n **wet** en ’n **gewoonte of geloofsdissipline?**
2. ’n **Sabbatstyd** in ons lewe beteken volgens Pete Scazzero prakties die volgende:

**Stop** met dit waarmee jy besig is (werk + tegnologie/eposse, ens)

**Rus:** Kom tot rus en rus (slaap, lees, stap, ens)

**Aanbidding:** dink oor God se goedheid en aanbid Hom: lees Bybel of ’n goeie boek, woon eredienste by,

**Viering:** vier God se goedheid: etes en maaltye (“celebrate”): vier sekere geleenthede en gee aan God die eer en dank.

1. Gesels hoe julle bogenoemde in die **volgende terreine van julle lewe kan doen**:

Persoonlike lewe

Gesin/familie

Groeigroep

Gemeente

1. Hoe kan julle **ander daarmee seën**?

**WERKE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5 min**

Maak seker dat julle gesels oor hoe julle bogenoemde **prakties kan maak in julle leefwêreld...**

**Gebed:**

* **Dank die Here:**
	+ Vir die afgelope kwartaal se goedheid en versorging
	+ Vir ‘n sy liefde en deernis met mense in nood (swaarkry, gestremdheid, ens.)
	+ Dat Jesus Here van ons hele lewe is en ons vrymaak van wettiese godsdiens
	+ Die gemeente se bediening die afgelope kwartaal
	+ God se beskerming tydens die pandemie.
* **Bid:**
	+ Dat ons sal leer om in die Here te rus en al hoe meer vanuit Sabbatsvreugde te leef
	+ Vir die gemeente vir ‘n vars en nuwe werk van die Heilige Gees
	+ Vir mense wat siek is en swaarkry met die pandemie.
	+ Vir genesing en herstel van ons gemeenskap op alle vlakke
	+ Vir die gemeente se bediening in hierdie oorgangstyd en die nuwe interimspan.
	+ Vir die finansiële voorsiening vir die gemeente en vir mense wat onder groot druk is.
	+ Vir mense wat weggaan die vakansie vir veilige reis en goeie rus.
	+ Vir die voorbereiding van die pinkster